Ανοσοϊστολογική μελέτη νεφρικών βλαβών που επάγονται από την ισχαιμία στο καρδιακό επεισόδιο
Creators: name: Τσιβιλίκα, Μαρία Αθανασίου
Publisher: name: Aristotle University of Thessaloniki
Year: 2020
Subjects: Νεφρική βλάβη
Ανοσοϊστολογία
Ισχαιμία
Renal injury
Immunohistology
Ischemia

description: Σκοπός της παρούσας μελέτης είναι η διερεύνηση του ρόλου των κυττάρων της ανοσίας στην πιθανή νεφρική βλάβη που επάγεται από καταστάσεις ισχαιμίας-επαναιμάτωσης, (IRI), που προκαλούνται από καρδιακή ανακοπή και επακόλουθη αναζωογόνηση. Κυρίως, όμως, η παρούσα μελέτη στοχεύει στην εκτίμηση της παρουσίας λεμφοκυττάρων σε δείγματα ισχαιμικών νεφρικών ιστών και στην συσχέτιση μεταξύ της έκτασης της βλάβης που παρατηρείται στους μεταϊσχαιμικούς νεφρούς και της συγκέντρωσης των λεμφοκυττάρων σε αυτούς. Για τον σκοπό αυτό γίνεται βιβλιογραφική ανασκόπηση τόσο στους μηχανισμούς της φυσικής ανοσίας που επάγουν την φλεγμονώδη αντίδραση όσο και στους μηχανισμούς με τους οποίους τα κύτταρα της επίκτητης ανοσίας μπορεί να συμβάλλουν στον παροξυσμό της βλάβης. Στο πειραματικό κομμάτι της παρούσας εργασίας συγκρίνονται οι νεφροί μη-ανατασσόμενων χοίρων με νεφρούς ανατασσόμενων χοίρων για την περαιτέρω διερεύνηση της εμπλοκής των κυττάρων της επίκτητης ανοσίας στην μεταϊσχαιμική νεφρική βλάβη έπειτα από καρδιακό επεισόδιο. Για το πειραματικό κομμάτι της εργασίας είκοσι τέσσερις χοίροι υποβλήθηκαν σε καρδιακή ανακοπή (CA), μέσω καλωδίου βηματοδότη όπου μετά από 7 λεπτά χωρίς παρέμβαση ακολούθησε καρδιοπνευμονική ανάνηψη και πέντε λεπτά μετά την έναρξη της CPR παρασχέθηκε προχωρημένη υποστήριξη ζωής (ALS). Τα ζώα διαιρέθηκαν σε δύο ομάδες στους μη ανατοσσόμενους χοίρους και στους ανατασσόμενους χοίρους. Ελήφθησαν δείγματα νεφρικού ιστού και από τις δύο ομάδες, για ανοσοϊστολογική μελέτη με στόχο την ανίχνευση των Β-κυττάρων, των Τ-κυττάρων και των πλασματοκυττάρων, χρησιμοποιώντας ανοσοϊστοχημική χρώση με τα αντισώματα CD3 +, CD20 + και CD138 +, αντίστοιχα. Από τα αποτελέσματα της εργασίας προκύπτει ότι οι μηχανισμοί της φυσικής ανοσίας και ιδιαίτερα τα ουδετερόφιλα και τα μακροφάγα είναι τα πρώτα και κύρια κύτταρα που σπεύδουν μέσω του αίματος στο σημείο της βλάβης, επάγουν την φλεγμονώδη αντίδραση και οξύνουν την βλάβη μέχρι τελικά να επέλθει ίνωση των τραυματισμένων ιστών. Πέρα από τα κύτταρα αυτά φαίνεται να συμμετέχουν και άλλα κύτταρα καθώς και χυμικά μόρια, τόσο της φυσικής όσο και της επίκτητης ανοσοαπόκρισης. Το πειραματικό μέρος υπογραμμίζει την συγκέντρωση Τ λεμφοκυττάρων στους μεταϊσχαιμικούς νεφρικούς ιστούς των μη ανατασσόμενων και των ανατασσόμενων χοίρων. Τα Β λεμφοκύτταρα, επίσης, φαίνεται ότι διηθούν τους ισχαιμικούς νεφρούς και των δύο ομάδων ζώων. Παρ 'όλα αυτά, η συγκέντρωση των Τ λεμφοκυττάρων παραμένει μεγαλύτερη. Δεν υπάρχουν ισχυρές ενδείξεις που να συσχετίζουν τα πλασματοκύτταρα με τη βλάβη καθώς εμφανίζουν ελάχιστη έως μηδενική συγκέντρωση.Από τα παραπάνω συμπεραίνουμε πως οι μηχανισμοί της φυσικής ανοσίας αποτελούν την άμεση ανοσοαπόκριση η οποία πυροδοτεί τους μηχανισμούς της φλεγμονής και προκαλεί τελικά την οξεία σωληνωτή νέκρωση. Παρόλα αυτά και η προσαρμοστική ανοσοαπόκριση φαίνεται να έχει ισχυρή συσχέτιση με την νεφρική βλάβη και την οξεία σωληνωριακή νέκρωση μετά από καρδιακή ανακοπή και επαγόμενη ισχαιμία. Ωστόσο, ο βαθμός στον οποίο τα προσαρμοστικά ανοσοκύτταρα εμπλέκονται στην επαγωγή νεφρικής βλάβης παραμένει αβέβαιος και υπάρχουν πολλά ερωτήματα σχετικά με τον μηχανισμό λειτουργίας των κυττάρων της ανοσίας, οι απαντήσεις των οποίων απαιτούν περαιτέρω μελέτες.
description: The aim of this study is to investigate the role of the immune cells in potential renal injury induced by ischemia-reperfusion conditions, (IRI), which are caused by cardiac arrest and subsequent resuscitation. Above all, however, the present study aims to assess the presence of lymphocytes in ischemic renal tissue samples and to correlate between the extent of damage to the postischemic kidneys and the concentration of lymphocytes in them. For this purpose, a literature review is performed both for the mechanisms of innate immunity that induce the inflammatory response and for the mechanisms by which the cells of adaptive immunity can contribute to the exacerbation of the damage. In the experimental part of the present study, the kidneys of non-resuscitated swine are compared with the kidneys of resuscitated swine for further investigation of the involvement of adaptive immune cells in postischemic renal injury after a cardiac arrest. For the experimental part of the study, twenty-four swine underwent cardiac arrest (CA), via a pacemaker wire, after 7 minutes, without any intervention, cardiopulmonary resuscitation, and five minutes after CPR was commenced, advanced life-support (ALS). Animals were divided into resuscitated animals and non-resuscitated animals. Renal tissue samples obtained, from the two groups, for an immunohistological study aiming to detect T-cells, B-cells, and plasma cells using immunohistochemical staining with CD3+, CD20+, and CD138+ antibodies, respectively. It seems that the mechanisms of innate immunity, especially neutrophil cells and macrophages, are the first and the main cells that rush through the bloodstream to the damaged tissue, induce an inflammatory reaction and exacerbate the damage until the fibrosis of the injured tissue. In addition to these cells, other cells appear to be involved as well as humoral molecules, both to the innate and to the adaptive immune response. The experimental part highlights the concentration of T lymphocytes in the postischemic renal tissue of non-resuscitated and resuscitated swine. B lymphocytes also appear to infiltrate the ischemic kidneys of both animal groups. Nevertheless, the concentration of T lymphocytes remains higher. There is no strong evidence which correlates the plasma cells with the damage as they show minimal to zero concentration. From the above, we conclude that the mechanisms of innate immunity constitute the immediate immune response which triggers the mechanisms of inflammation and ultimately causes acute tubular necrosis. However, adaptive immune responses appear to be strongly correlated with renal injury and acute tubular necrosis after the cardiac arrest that induces ischemia. However, the extent to which the adaptive immune cells are involved in the induction of renal injury remains uncertain and there are many questions about the mechanism of function of these cells, the answers of which require further studies.